stanford-oval/wikipedia huggingface dataset:
The Dark Pictures Anthology: The Devil in Me
תקציר > עלילה

המשחק מתרחש באוקטובר 2022 ועוקב אחר על צוות חברת ההפקות "לוני בידור" שמחפש רעיונות לפרק סיום העונה בתוכנית שלהם, "אדריכל הרצח". עלילת הפרק מסקרת את קורותיו של הולמס, אך הצוות לא מרוצה מהתוצאה הסופית. צ'ארלי מקבל שיחת טלפון מאדם בשם גראהם דו'מט שמספר שהוא יירש אי ועליו העתק כמעט מדויק של "טירת הרציחות" של הולמס והוא מזמין את צוות הצילום לצלם את הפרק האחרון לתוכניתם שם בחינם. מפאת קשיים כלכליים ומכיוון שמדובר בהזדמנות פז, צ'ארלי מסכים.
החבורה מגיעה לאי ומבחינה בהתנהגותו המשונה של דו'מט. ג'יימי מבחינה בדו'מט ובילדה לא מוכרת עוזבים ביחד את האי על מעבורת וארין נכלאת באחד החדרים על ידי דמות מסתורית. הצוות נכנס לוויכוח לאחר שצ'ארלי מסרב לבטל את הצילומים בעוד קייט מתעקשת שעליהם לעזוב את האי למקום בטוח. הדמות המסתורית שכלאה את ארין קודם לכן מתחילה בבניית בובות אנימטרוניות הזהות במראהן לצוות הצילום. בזמן שהצוות מתחיל להתמקם כדי לצלם, צ'ארלי וג'יימי נקלעים למלכודת ולאחר מכן נתקלים בגבר שלבוש בדומה להולמס.
שטח המלון ננעל והצוות מתפצל. חלק מהדמויות יכולות לחשוף את זהותו האמיתית של דו'מט: סוכן FBI לשעבר בשם הקטור מאנדיי. במסגרת עבודתו, מאנדיי נשלח כפרופיילר לאבחן רוצח סדרתי, ששכנע אותו להפוך לרוצח בעצמו. בנוסף, הדמויות יכולות לגלות שהאיש אותו הם פגשו בתחילה הוא ג'וזף מורלו, סופר ספרי פשע אמיתי שאולץ על ידי הבעלים האמיתי של האי (מאנדיי) להוביל קבוצת אנשים חדשים לאי בתמורה לחייו שלו ושל בתו. למרות זאת, מורלו ובתו הוצאו להורג על ידי מאנדיי רגע לפני בריחתם מהאי.
השורדים מבינים שכדי להזעיק עזרה, עליהם להפעיל את המגדלור שנמצא בשטח האי. מכאן, בדומה למשחקים הקודמים בסדרה, המשחק מתפצל למספר סופים אפשריים בהתאם לבחירות השחקנים:
השחקנים יכולים למצוא סרטון ובו מורלו מתוודה שהוא אולץ על ידי דו'מט האמיתי (מאנדיי) להוביל בעורמה קבוצה של אנשים לאי כדי להמשיך את מעגל הרצח ובתמורה, מאנדיי יחוס על חייו של מורלו ובתו. למרות זאת, כשהם עולים על המעבורת, הוא הורג אותם. במידה וקייט ומארק הם הדמויות האחרונות שנשארו בחיים, מאנדיי יכריח את מארק להתקשר לקבוצת אנשים חדשה בתמורה לחייה של קייט:
מארק יציית להוראותיו של מאנדיי וייצור קשר עם קבוצת אנשים חדשה בתמורה לשחרורו שלו ושל קייט. לאחר מכן, השניים מנסים לברוח במעבורת, אך מאנדיי יורה בהם למוות בעזרת רובה צלפים. זמן מה לאחר מכן, אותה קבוצת אנשים שמארק יצר איתם קשר תגיע לאי בעצמם.
במידה ומארק מסרב לקחת חלק בתוכניתו של מאנדיי, מאנדיי יהרוג את קייט בעזרת חומצה על פניה וכן את מארק בעזרת פיזור גז רעיל בתא בו הוא סגור. למרות זאת, קבוצת אנשים חדשה תגיע לאי בכל מקרה.
במידה והשחקן הצליח לשמור על כל הדמויות בחיים, הן ינסו לברוח מהאי על גבי סירה. למרות זאת, מאנדיי יצוץ מתוך המים (אזכור לדמותו של ג'ייסון בסוף הסרט "יום שישי ה-13") וינסה להרוג את כולם. על השחקן לצלוח מספר משחקוני QTA על מנת להשאיר את הדמויות בחיים ולבסוף, הן הורגות את מאנדיי בעזרת מדחף הסירה. למרות זאת, בסוף המשחק מתברר שמאנדיי עדיין חי וקבוצת אנשים חדשה תגיע לאי.
פיתוח > השראה ועיצוב

המשחק הוא המשחק הרביעי, מתוך שמונה משחקים שמתכוננים להתקיים בסדרה. ההשראה של צוות הפיתוח הייתה קורותיו של הולמס וכן מספר סרטי סלאשר. במאי המשחק, טום היטון סיפר שהרעיון למשחק היה קיים בקרב צוות הפיתוח עוד מרגע פיתוח המשחק הראשון בסדרה. צוות הפיתוח רצה ליצור משחק על רוצחים סדרתיים מכייון שסוגת הסלאשרים היא סוגה מאוד בולטת באימה. היטון הוסיף שסוגת סלאשרים היא סוגה שהוא מאוד מחובר אליה מפאת אהבתו לרוצחים סדרתיים וסרטי סלאשר. צוות הפיתוח בחר בדמותו של הולמס, אותו היטון כינה "מעניין בהמון רמות" מכיוון שהוא שימש כרופא בשיקגו שעברה הרחבה משמעותית באותה התקופה. הולמס צבר ממון בזכות אורחים שבאו להתארח במלונו במסגרת "תערוכת קולומביה", אך במקביל רצח אותם. במשפטו, הולמס התוודה על 27 רציחות, אך עם הזמן הפך לדמות מיתולוגית. על פי היטון, העובדה שהולמס, שידע שהוא עומד למות, התוודה על רציחותיו, כתב נאומים ארוכים בנושא וכן נאם רבות בבית המשפט וכן לפני הוצאתו להורג, הם אלו שהפכו את הולמס לאגדה חיה על פי היטון. היטון סיפר שלמרות הזעזוע ממעשיו של הולמס, הוא טוען שעבר כבר זמן רב מאז וכן שמות הקורבנות של הולמס שונו עבור יצירת המשחק. למרות שהמשחק שואב השראה מהסרט "המסור" בהתייחס למלכודות במלון וכן מהקלסטרופוביה והבידוד שליוו את הסרט "הניצוץ", צוות הפיתוח לא נדרש לראות את הסרטים הללו במהלך העבודה על הפרויקט. למרות זאת, נדרש מיוצרי הקונספט של המשחק להיות בקיאים בסרטים הללו.
פיתוח > יצירת המלון

למרות ההשראה מהסרט "הניצוץ", המלון לא עוצב בדומה למלון בסרט, למרות שהמשחק כלל בתוכו מספר ביצי פסחא שקשורות אליו. במקום זאת, צוות הפיתוח חקר מספר עיצובי מלונות בצפון אמריקה מכיוון שחלקה הפנימי של "טירת הרציחות" לא הוצג לציבור, אך חזותו החיצונית כן. כתוצאה מכך, צוות הפיתוח ניסה לדמיין איך ייראה החלל הפנימי במלון ובעזרת תצלומי החזות שלו וכן תצלומים של מלונות אחרים, הצוות בנה בנה את החלל הפנימי של המלון תוך התחשבות במראה החלל החיצוני.
פיתוח > ליהוק

סדרת המשחקים ממשיכה במסורת לפיה מלוהקים שחקנים מוכרים לגילום הדמויות הראשיות במשחקים. היטון סיפר שהצוות היה בר מזל להעסיק את ג'סי באקלי לפני שזאת הייתה מועמדת לפרס אמי מכיוון שהצוות זיהה את כשרונה עוד מעבודתיה הקודמות. באקלי היססה תחילה להשתתף בפרויקט מכיוון שהיא מעולם לא צפתה בסרט אימה או שיחקה במשחק וידאו. היטון סיפר שהחוויה הייתה מעין "עקומת למידה" עבור באקלי, מכיוון שיצירת משחק וידאו לוקחת פחות זמן מליצור סרט או סדרת טלוויזיה וגם מכיוון שבאקלי קיבלה תסריט שמכיל עלילה שמתפצלת בהתאם לבחירות השחקנים, מה שהפך את העבודה על המשחק לקשה יותר.
הערות שוליים

1 2  scott, The Story of H.H.Holmes - Part 1 "The Devil In Me.", Windy City Ghosts, ‏2020-09-20 (באנגלית אמריקאית)
↑  Lindsay Cutone, New Horror Game The Devil In Me's Setting Takes From Real-Life Terror, ScreenRant, ‏2022-07-11 (באנגלית)
↑  Brandon Trush, ‘The Dark Pictures Anthology: The Devil in Me’ Review – A Satisfying Season Finale That’s Still Rough Around the Edges, Bloody Disgusting!, ‏2022-12-09 (באנגלית אמריקאית)
↑  The Devil in Me review - a bit rough, but that’s what The Dark Pictures Season 2 should look like, Video Games On SI, ‏2022-11-17 (באנגלית אמריקאית)
↑  The Devil in Me is the most interactive Dark Pictures game yet, Digital Trends, ‏2022-10-24 (באנגלית)
↑  The Devil in Me: 4 New Features To Help You Survive, Bandai Namco Europe, ‏2022-11-18 (באנגלית)
↑  Nico Dagny, The Dark Pictures Anthology: The Devil In Me - 7 Things Only Players Of The Previous Games In The Franchise Noticed, TheGamer, ‏2022-11-24 (באנגלית)
↑  Smangaliso Simelane, Dark Pictures: Devil in Me - The Real History of H. H. Holmes, Game Rant, ‏2022-11-22 (באנגלית)
↑  Smithsonian Magazine, Meilan Solly, The Enduring Mystery of H.H. Holmes, America's 'First' Serial Killer, Smithsonian Magazine (באנגלית)
↑  Tanner Dedmon, The Dark Pictures Anthology: The Devil in Me Adds Actress Jessie Buckley, ComicBook.com, ‏2022-03-31 (באנגלית אמריקאית)
↑  Jessie Buckley To Star In The Dark Pictures Anthology: The Devil In Me - Game Informer, web.archive.org, ‏2022-03-28
↑  Mike Wilson, Get to Know The Rest of The Crew in The Latest ‘The Devil in Me’ Trailer [Watch], Bloody Disgusting!, ‏2022-11-06 (באנגלית אמריקאית)
↑  Ben Grindle, Dark Pictures: Devil in Me Endings Explained, Game Rant, ‏2022-12-02 (באנגלית)
↑  Joe Skrebels, Until Dawn Developer's Dark Pictures Anthology Is Planned for 8 Games, IGN, ‏2019-07-11 (באנגלית)
↑  Stacey Henley, The Devil In Me Preview - The "Most Gruesome" Dark Pictures Game Yet, TheGamer, ‏2022-08-25 (באנגלית)
1 2  Kelsey Raynor Guides Writer, The Devil in Me game director on creating impactful horror, serial killers, and The Dark Pictures Anthology, VG247, ‏2022-08-25 (באנגלית)
↑  Harrison Abbott, Director Tom Heaton on The Devil in Me, working with Jessie Buckley and The Dark Pictures Anthology - Exclusive Interview, Flickering Myth, ‏2022-11-11 (באנגלית אמריקאית)
הילך חוקי

הֵילָך חוקי הוא אמצעי תשלום (כגון כסף) המשמש בעסקאות שונות או לפירעון חוב, אשר על פי דין לא ניתן לסרב לקבלו.
מקור מונח משפטי זה במשפט המקובל והוא נועד להבטיח שימוש במטבע המונפק על ידי המדינה (להבדיל מתשלום בשווי-כסף אחרים, כדוגמת מתכות יקרות, נכסים וכו' שאותם לא ניתן לאלץ את החייב לקבל).
המונח מוגדר באופן שונה משיטת משפט אחת למשנייה. מספר שיטות משפט מגדירות "הילך חוקי" באמצעות הגדרה מרחיבה לפיה "הילך חוקי" הוא "כל אמצעי תשלום באמצעותו ניתן לשלם חוב" (לדוגמה, המצב בסקוטלנד וצפון אירלנד). אחרות דורשות חקיקה אשר תיקבע סוגי אמצעי תשלום כגון אלה.
על פי ההגדרה המקובלת, המחאה, לרבות המחאה בנקאית, כרטיס אשראי וכרטיס חיוב הם אמצעי תשלום נפוצים ומקובלים, אך אינם נחשבים להילך חוקי, מאחר שהשימוש בהם מותנה בהסכמת שני הצדדים לעסקה, ובתנאים שונים, כך לדוגמה ישנם מצבים בם ניתן להתנגד לפירעון המחאה (בעת כישלון תמורה), וכרטיס אשראי או כרטיס חיוב לא יכובדו בשל חיובי יתר בחשבון בעל הכרטיס.
גם תווי קנייה, אשר ערכם משתנה ותוקפם פג, אינם מהווים הילך חוקי.
הדוגמה הפרדיגמטית למה שאינו נחשב הילך חוקי הוא מטבע זר, אשר הנושה מותר לסרב לקבלו כנגד תשלום החוב, ובחלק משיטות המשפט אף נאסר השימוש בו.
מקור המונח "הילך" הוא ארמי – חיבור של צמד המילים "הא לך", ביטוי הרווח בתלמוד.
אוסטרליה

באוסטרליה, הסמכות הבלעדית ליצור הילך חוקי היא בידי ממשלת אוסטרליה, על פי סעיף 115 לחוק חבר העמים של אוסטרליה. החוק אוסר על מדינות אוסטרליה להנפיק כסף, אולם מתיר למטבעת פרת' להטביע מטבעות כסף וזהב שהם הילך חוקי. חוק הבנק הפדרלי האוסטרלי משנת 1959 מתיר לבנק המרכזי להנפיק שטרות ומטבעות (המוטבעים על ידי המטבעה המלכותית האוסטרלית).
ארצות הברית

חוקת ארצות הברית אוסרת על מדינות ארצות הברית להנפיק שטרות או מטבעות. בשנת 1798 התברר לסגן נשיא ארצות הברית תומאס ג'פרסון כי לממשל הפדרלי אין סמכות להנפיק שטרות כהילך חוקי, וביקש שינוי חקיקה. לא הייתה מחלוקת בדבר הסמכות הפדרלית להנפיק מטבעות כסף וזהב (וזאת על פי המשפט המקובל הבריטי).
רק בתקופת מלחמת האזרחים האמריקנית החל הבנק הפדרלי להדפיס שטרות חוב, וחוק ההילך החוקי 1862 קבע כי השטרות יהיו הילך חוקי. חקיקה זו נועדה לחייב נושים לקבל את שטרות החוב של הממשל הפדרלי (מאחר שרבים סירבו לקבלם). על אף החקיקה, עדיין רבים סירבו לקבל את השטרות, ובית המשפט העליון של ארצות הברית קבע בשנת 1870 בפסק דין הפבורן נ' גריזוולד כי החוק סותר את החוקה וביטלו. ההחלטה בוטלה בהחלטות מאוחרות של בית המשפט העליון שניתנו בין השנים 1871–1884.
רק חוק המטבעות 1965 קבע לראשונה כי רק מטבעות של ארצות הברית (המונפקים על ידי הבנקים הפדרליים והבנקים הלאומיים) הם הילך חוקי בארצות הברית, ואילו מטבעות זהב וכסף של מדינות אחרות אינם הילך חוקי בארצות הברית.
האיחוד האירופי

באיחוד האירופי, מטבע האירו הוא הילך חוקי מאז ה-1 בינואר 2002. השטרות והמטבעות מונפקים על ידי בנקי המדינות השונות, וכולם מהווים הילך חוקי בכל רחבי האיחוד. גם אם מדינות מסוימות אינן מנפיקות מטבעות מסוימים (לדוגמה מטבעות בשווי סנט אחד או שני סנטים), כל המטבעות המוטבעות ברחבי האיחוד הם הילך חוקי ביתר מדינות האיחוד.
עם זאת, יכולות המדינות שונות לקבוע בחקיקה כי שטרות בשווי מסוים לא יתקבלו בעת ביצוע עסקה (סמכות אשר ניתנה גם לאיחוד, ואכן נקבע כי לא ניתן לבצע תשלום במטבעות, אם מספר המטבעות הנדרש לשם כך עולה על חמישים מטבעות).
הודו, נפאל ובהוטן

הרופי ההודי הוא ההילך החוקי בהודו, נפאל ובהוטן (אולם הרופי הנפאלי והנגולטרום הבהוטאני אינם הילך חוקי בהודו).
בעת קיומה של האימפריה הבריטית ושלטונה בדרום מזרח אסיה, שימש הרופי ההודי כהילך חוקי בסינגפור, מלזיה, כווית, בחריין, קטר, ואיחוד האמירויות הערביות.
הממלכה המאוחדת

במהלך המאה ה-19 כל מטבע זהב או כסף נחשב להילך חוקי בממלכה המאוחדת.
הממלכה המאוחדת > אנגליה

החל מהמאה ה-20 נקבע כי רק מטבעות ושטרות שהונפקו על ידי בנק אנגליה הם הילך חוקי באנגליה ובוויילס.
הממלכה המאוחדת > סקוטלנד וצפון אירלנד

שטרות ומטבעות בסקוטלנד ובצפון אירלנד מונפקים על ידי בנקים שונים. על פי ההגדרה המצמצמת של הילך חוקי שטרות אלה אינם הילך חוקי בסקוטלנד. כמו כן, על פי ההגדרה הזו, השטרות האנגליים אינם מהווים הילך חוקי בסקוטלנד. הגדרה מרחיבה יותר של המונח בוחנת את המצב בפועל, וקובעת כי למעשה, אף בהיעדר קביעה בדין, מעצם מנהג הבנקים ואנשי העסקים לקבל שטרות אלה, הם הילך חוקי בסקוטלנד ובצפון אירלנד.
ישראל

באמצעות אמצעי תשלום שמוגדר כ"הילך חוקי" ניתן לפרוע חיובים וסירוב לקבלו כאמצעי תשלום הוא עבירה על סעיף 489 לחוק העונשין, התשל"ז–1977.
מטבעות ושטרות ישראלים, אשר תוקפם לא פג, הם הילך חוקי בישראל.
ניו זילנד

בעת הקמת המושבה הבריטית בניו זילנד בשנת 1840 קיבלה המושבה את החקיקה האנגלית. חקיקה משנת 1858 קבעה כי חוקים בריטיים יהפכו לחקיקה המקומית, ולכן חוק המטבעות הבריטי משנת 1816 נכנס לתוקפו וקבע כי המטבעות הבריטיים יהיו הילך חוקי בניו זילנד. היוניון בנק המקומי הנפיק כסף בניו זילנד החל משנת 1840, ושטרות אלה נחשבו להילך חוקי מאז שנת 1844 (במקביל למטבע הבריטי) ועד ביטול התקנות בשנת 1845. בשנת 1847 נקבע כי רק בנק אחד – בנק ההנפקה הקולוניאלי, יוכל להנפיק הילך חוקי, אולם בנק זה פורק בשנת 1856, והיוניון בנק שב להנפיק כסף. בנק נוסף – האוריינטל בנק הורשה להנפיק הילך חוקי החל משנת 1861, ובמהלך השנים בנקים נוספים קיבלו הרשאה להנפיק מטבעות בהתאם לחוקי הפרלמנט הבריטי, אולם שטרות ומטבעות אלה לא נחשבו להילך חוקי. חקיקה משנת 1933 קבעה איך יראו השטרות הניו זילנדים וכן כי המטבע הבריטי לא יהווה הילך חוקי בניו זילנד. באותה שנה נוסד הבנק המרכזי של ניו זילנד אשר קיבל מונופולין על הנפקת שטרות, אולם רק בשנת 1964 נקבע כי רק השטרות של הבנק המרכזי יהוו הילך חוקי במדינה.
צרפת

על פי חוק משנת 1870, השטרות והמטבעות המונפקים על ידי באנק דה פראנס מהווים הילך חוקי. סירוב לקבל שטר או מטבע מהווה עבירה פלילית על פי סעיף 642–643 של חוק העונשין של צרפת.
קנדה

בקנדה מונפקים השטרות על ידי הבנק המרכזי, אולם על פי דין יכולים הצדדים לעסקה להסכים על תשלום חובות במטבע אחר (ותשלומים רבים מבוצעים על באמצעות דולר אמריקאי שאינו הילך חוקי במדינה).
על פי הדין הקנדי, יכולים צדדים לעסקה לסרב לקבל את השטרות שמונפקים על ידי הבנק המרכזי (בכך שונה ההילך החוקי על פי הדין הקנדי מההגדרה המקובלת), אולם נדרשת הנמקה טובה לשם כך (הכוונה שסוחרים יכולים לסרב לקבל שטרות בערכים נקובים גבוהים).
הערות שוליים

↑  אתר המטבעה המלכותית הבריטית
↑  סעיף 115 לחוק חבר העמים של אוסטרליה
↑  חוק הבנק הפדרלי האוסטרלי משנת 1959(הקישור אינו פעיל, 3.11.2019)
↑  מכתבו של תומאס ג'פרסון לג'ון טיילור.
↑  סעיף 5103 של החוק הפדרלי
↑  תקנת האיחוד האירופי 974/98
↑  האם השטרות הסקוטיים הם הילך חוקי. נייר עמדה של הפרלמנט הסקוטי.(הקישור אינו פעיל, 3.11.2019)
↑  ההיסטוריה של הבנק המרכזי של ניו זילנד(הקישור אינו פעיל, 3.11.2019)
| --- | --- |
בקרת זהויות :  NLI: 987007560403105171  GND: 4127284-5  LCCN: sh85075771  NARA: 10638443
כנסיית אולף הקדוש

| --- | --- |

 הבניין הגבוה בעולם בתקופה:  1549 - 1625
 בניין קודם:  קתדרלת לינקולן
 בניין הבא:  כנסיית מריה הקדושה (שטרלזונד)
 מידע כללי
 סוג:  כנסייה 
 על שם:  אולף השני, מלך נורווגיה 
 כתובת:  Vanalinn 
 מיקום:  טאלין 
 מדינה:  אסטוניה 
 הקמה ובנייה
 תקופת הבנייה:  המאה ה-12 – המאה ה־13
 תאריך פתיחה רשמי:  המאה ה־13 
 סגנון אדריכלי:  אדריכלות גותית 
 מידות
 גובה:  123.7 מטר
 
 קואורדינטות:  59°26′29″N 24°44′52″E﻿ / ﻿59.441389°N 24.747778°E﻿ / 59.441389; 24.747778
 www.oleviste.ee
  (למפת טאלין מוגדלת) כנסיית אולף הקדוש(למפת טאלין רגילה) כנסיית אולף הקדוש
 
כנסיית אולף הקדוש (באסטונית: Oleviste kirik) היא כנסייה בטאלין, אסטוניה שבזכות גובה הצריח שלה בעבר (159 מטרים), הייתה הבניין הגבוה בעולם בין השנים 1549–1625.
הכנסייה מוקדשת לאולף השני, מלך נורווגיה. כיום היא משמשת את הכנסייה הבפטיסטית.
היסטוריה

ההנחה המקובלת היא שהכנסייה נבנתה במאה ה-12 והייתה מרכז חיי הקהילה הסקנדינבית בטאלין לפני הכיבוש הדני בשנת 1219. האזכור הקדום ביותר לכנסייה הוא משנת 1267 והיא הורחבה מאוד במהלך המאה ה-14.
בערך בשנת 1500 הוגבה צריח הכנסייה והגיע לגובה 159 מטרים. על פי המשוער, ההשקעה בבנייה לגובה כזה נבעה מכך שטאלין היא עיר נמל וכך יצרו נקודת ציון לאוניות שבאו לסחור. משנת 1549 הייתה הכנסייה הבניין הגבוה בעולם, עד שבשנת 1625 נפגע הצריח ונשרף מפגיעת ברק. במשך כל שנות קיומה נפגעה הכנסייה מפגיעות ברק לפחות שמונה פעמים והבניין כולו נשרף שלוש פעמים עד היסוד. לאחר כמה שיפוצים נותר גובה הצריח 123.7 מטרים.
בשנת 1552 ליד הכנסייה נפתחה ספרייה. אוסף זה נמצא כיום בספרייה האקדמאית של אוניברסיטת טאלין.
בין השנים 1944-1991 השתמש הק.ג.ב. בבניין לשידורי רדיו ולפיקוח.
אפל פארק

| --- | --- |
צילום אווירי של אפל פארק, 2018
צילום אווירי של אפל פארק, 2018
 מידע כללי
 סוג:  מוגמר
 כתובת:  1 Apple Park Way
 מיקום:  קופרטינו
 מדינה:  קליפורניה
 בעלים:  אפל
 הקמה ובנייה
 תקופת הבנייה:  נובמבר 2013 – אפריל 2017 (כ־3 שנים)
 תאריך פתיחה רשמי:  2017 
 עלות:  5 מיליארד (עלות הקרקע נאמדה ב־160 מיליון דולר
 אדריכל:  נורמן פוסטר
 סגנון אדריכלי:  נאו-פוטוריזם 
 מידות
 שטח:  175 אקר 
 קומות:  4
 
 קואורדינטות:  37°20′08″N 122°00′33″W﻿ / ﻿37.335555555556°N 122.00916666667°W﻿ / 37.335555555556; -122.00916666667
 https://www.apple.com
 he
 
המבנה המרכזי של אפל פארק (בירוק בהיר), בהשוואה לאוניות גדולות ומבנים מפורסמים:  הפנטגון, 431 מטר  קווין מרי 2, 345 מטר  אנטרפרייז CVN-65‏, 342 מטר  הינדנבורג (ספינת אוויר), 245 מטר  אוניית המערכה יאמטו, 263 מטר  אמפייר סטייט, 443 מטר  סיווייז ג'איינט, 458 מטר
תיאטרון סטיב ג'ובס ממבט חיצוני
אפל פארק (באנגלית: Apple Park) הוא מטה חברת אפל, שממוקם בקופרטינו, קליפורניה, ארצות הברית. הפארק נפתח לעובדים באפריל 2017 ובנייתו הושלמה בתחילת 2018. בבניין מרכזי אחד של ארבע קומות, בצורת טבעת ענקית, מועסקים יותר מ־12,000 עובדים, ובהם למעלה מ־2,000 עובדי מחקר ופיתוח. שמונים אחוזים משטח הפארק מורכב משטח ירוק נטוע עצים עמידים מקומיים לאזור קופרטינו. החצר המרכזית של הבניין הראשי כוללת בריכה מלאכותית.
עלותו של המבנה תוכננה לכשלושה מיליארד דולר, אך כבר בעת הבנייה חלה חריגה של שני מיליארד דולר, והעלות הכוללת של המבנה הייתה חמישה מיליארד דולר. מה שמוביל למקום השלישי בתואר: "המבנים היקרים ביותר בעולם".
מיקום

האפל פארק ממוקם קילומטר אחד ממזרח לקמפוס אפל המקורי. לחברת Apple Inc הייתה מאז ומתמיד נוכחות משמעותית בקופרטינו (מאז 1977), לכן החברה החליטה לבנות את הפארק באזור הקמפוס ולא להתרחק מהאזור ולבנות במקום זול יותר.
עיצוב

סטיב ג'ובס, בהופעתו האחרונה לפני מותו באוקטובר 2011:
יש שם חצר מדהימה באמצע, ועוד הרבה. זה עיגול כך שהוא מעוקל כל הדרך מסביב. זו לא הדרך הזולה ביותר לבנות משהו. כל פנל של זכוכית בבניין הראשי יהיה מעוקל. יש לנו תמונה של בניין המשרדים הטוב ביותר בעולם. אני באמת חושב שסטודנטים לאדריכלות יבואו לכאן כדי לראות את זה.
המבנה בצורת הטבעת, שמפורסם כ-"מעגל מושלם", לא תוכנן במקור להיות כזה. ישנם שמונה מבנים, המופרדים זה מזה באמצעות מיני- אטריומים. הפארק משתרע על 1.6 קילומטר בהיקפו, עם קוטר של 461 מטרים. בבניין העגול שוכנים רוב העובדים. לבניין ארבע קומות מעל הקרקע ועוד שלוש מתחת לאדמה.
העיצוב מסתיר את הכבישים והחניונים מתחת לפני הקרקע. קירות הקמפוס עשויים רק מזכוכית. בסביבות 7,7000 מטרים רבועים של שטח מיועד עבור חללי פגישות וחללי מנוחה. החצר הפנימית של המבנה העגול כוללת פארק בגודל 30 דונם ובו בריכה, עצי פרי ושבילים מתפתלים בהשראת מטעי הפירות בקליפורניה.
לוח בטון נושם משמש לרצפה, התקרה ומערכת המיזוג של הבניין. בסך הכל השתמשו ב-4,300 לוחות כאלה עבור הבנייה. חלק מהלוחות שוקלים 27 טון. Rudolph and Sletten ו-Holder Construction השלימו את בניית הליבה והמעטפת של הבניין.
עיצוב > עלויות

עלות הקרקע נאמדה בכ-160 מיליון דולר.
בשנת 2011, התקציב להקמת הקמפוס היה פחות משלושה מיליארד דולר, אך עם זאת, בסופו של דבר נאמדה העלות הכוללת בכחמישה מיליארד דולר.
עיצוב > אספקת אנרגיה

אפל הצהירה כי כל הפארק יופעל בעזרת אנרגיה מתחדשת בלבד, דבר שהופך את האתר לאחד המבנים היעילים אנרגטית ביותר בעולם. פאנלים סולאריים המותקנים על גג המבנה יכולים לייצר 17 מגה-וואט של חשמל, מה שמספיק כדי להניב 75% מאספקת החשמל במהלך שעות השיא. גג הבניין הוא אחד הגגות הסולאריים הגדולים ביותר בעולם. האוויר זורם בחופשיות בין פנים המבנה ומחוצה לו, ומספק אוורור טבעי, דבר שמבטל את הצורך במערכות מיזוג אוויר במהלך תשעה חודשים בשנה.
מתקנים > בתי קפה

ישנם שבעה בתי קפה בקמפוס, כאשר בגדול שבהם יש שלוש קומות ו-3,000 מקומות ישיבה. יש בו גלריה בשטח 1,900 מטרים, שיכולה להכיל 600 אנשים ועוד 1,750 מקומות ישיבה במרפסת.
מתקנים > אודיטוריום

האודיטוריום, שנקרא "תיאטרון סטיב ג'ובס", ממוקם בקמפוס. זהו אודיטוריום תת-קרקעי בן 1,000 מושבים המיועד להשָקות מוצרים ומסיבות עיתונאים. יש לו לובי גדול מעל פני הקרקע בצורת גליל, ממנו ניתן לרדת במדרגות לאולם עצמו. לאודיטוריום 350 מקומות חנייה ושביל להולכי רגל המוביל למבנה המרכזי, הממוקם צפונית-מערבית לאודיטוריום.
קיר הלובי עשוי זכוכית בצורת גליל ללא עמודי תמיכה, אשר מעניקה למבקרים באודיטוריום נוף של הקמפוס ללא הפרעה ב-360 מעלות. זהו המבנה הגדול ביותר בעולם שכל קירותיו עשויות זכוכית.
האודיטוריום כולל גם מעלית זכוכית בגובה של 13 מטר אשר מסתובבת על צירה ב-171 מעלות כשהיא עולה למעלה. המעלית עשויה מזכוכית מחוסמת, והיא נחשבת למעלית הזכוכית הגבוהה ביותר בעולם.
אירוע העיתונות הראשון שהתקיים באודיטוריום היה ב-12 בספטמבר 2017, והוכרזו בו האייפון 8 וה-8 פלוס, האייפון X,‏ Apple Watch Series 3 ועוד.
ראו גם

אפל
קמפוס אפל
רשימת האירועים והכנסים של אפל
קמפוס רדמונד
הערות שוליים

↑  Ben Gilbert, Apple's $5 billion 'spaceship' campus isn't attached to the planet, which helps it withstand major disasters like earthquakes, Business Insider, ‏4 ביוני 2019
↑  "Steve Jobs' Legacy Lives On in Apple's New Campus". Fortune (באנגלית). נבדק ב-2018-10-23.
↑  איתן בייגל, ‏בניין ב-5 מיליארד דולר: הושלמה בניית "אפל פארק" החדש, באתר גלובס, 1 במרץ 2017
תמונת פנורמה של אפל פארק במהלך עבודות הבנייה, יולי 2016
תמונת פנורמה של תיאטרון סטיב ג'ובס, לפני תחילת האירוע הראשון של אפל שהתקיים בתיאטרון
קרייטון אברמס

| --- | --- |
פורטרט של גנרל אברמס
פורטרט של גנרל אברמס
 לידה:  15 בספטמבר 1914 ספרינגפילד, מסצ'וסטס
 פטירה:  4 בספטמבר 1974 (בגיל 59) וושינגטון די. סי.
 מקום קבורה:  בית הקברות הלאומי ארלינגטון 
 מדינה:  ארצות הברית ארצות הברית
 השכלה:  המכללה לפיקוד ומטה של צבא ארצות הברית  האקדמיה הצבאית של ארצות הברית  מכללת המלחמה של צבא ארצות הברית 
 השתייכות:  צבא ארצות הברית
 תקופת הפעילות:  1936–1974 (כ־38 שנים)
 דרגה:   גנרל
 פעולות ומבצעים
 מלחמת העולם השנייה מלחמת קוריאה מלחמת וייטנאם
 עיטורים
 צלב השירות המצוין (2)  מדליית השירות המצוין של מחלקת ההגנה (2)  מדליית השירות המצוין (צבא ארצות הברית) (4)  כוכב הכסף (2)  כוכב הארד  לגיון ההצטיינות (2)
 הנצחה
 קריאת הטנק M1 אברמס על שמו
 
גנרל קרייטון ויליאם אברמס הבן (באנגלית: .Creighton Williams Abrams, Jr; ‏15 בספטמבר 1914 – 4 בספטמבר 1974) היה גנרל אמריקאי, שכיהן כראש מטה צבא ארצות הברית וכמפקד הכוחות האמריקאים בווייטנאם. נחשב לאחד מגדולי מצביאי השריון אי פעם. טנק המערכה האמריקאי המודרני, ה-M1 אברמס, נקרא על שמו.
ביוגרפיה

קרייטון ויליאם אברמס הבן נולד בספרינגפילד שבמסצ'וסטס ב-15 בספטמבר 1914. אביו היה פועל מסילות רכבת ואמו הייתה בת של שוער אחוזות. מגיל צעיר עבד כדי לעזור בפרנסת המשפחה, בין היתר במשק גידול תרנגולות ובקר. לצד הרקע הצנוע שלו, אברמס היה מגיל צעיר מלא רוח ותושייה, השקיע הרבה בלימודיו. בנוסף גם היה קפטן קבוצת הפוטבול המקומית לנוער. רוב בני דורו שהתנדבו לשורות הכוחות המזוינים באו ממשפחות עם רקע צבאי ענף, ובמובן זה נחשב יוצא דופן כשהחליט לפנות לקריירה צבאית. בשנת 1936 סיים את לימודיו באקדמיה הצבאית הלאומית של ארצות הברית. עד 1940 שירת בדיוויזיית הפרשים ה-1, בפורט בליץ' על גבול טקסס וניו מקסיקו. הוא פיתח מוניטין של מפקד ההולך בראש הכוח, מדרבן את אנשיו ומושך אחריו אנשים. ב-1940 עבר לדיוויזיה המשוריינת ה-1, בה שימש כמפקד פלוגת טנקים. אותה התקופה עבר הצבא האמריקאי תהליך מודרניזציה, שכלל חיזוק משמעותי של זרוע השריון, כהכנה להצטרפות אפשרית למלחמת העולם השנייה.